open-index/open-wikipedia-markdown huggingface dataset:
Texhnolyze

**Texhnolyze** – japonų anime serialas, režisuotas Hiroši Hamasaki pagal Čiaki Konaka scenarijų. Didžioji veiksmo dalis vyksta neapibrėžtos ateities požeminiame mieste pavadinimu Lux, kurį jo gyventojai vadina tiesiog Miestu. „Texnolyze“ nagrinėja transhumanizmo, nihilizmo, žmogaus kančios temas, kuria ypatingai slogią nuotaiką. Taip pat išsiskiria labai nedideliu dialogų kiekiu, beveik viską stengiasi perteikti vaizdais.

## Nuorodos ir šaltiniai
* Anime News Network

### Išnašos
Vadimas Manzonas

**Vadimas Manzonas** (*Вадим Аркадьевич Манзон*; g. 1994 m. gruodžio 5 d.) – Rusijos futbolininkas, puolėjas.

Žaidė įvairaus amžiaus Rusijos jaunimo rinktinėse.

## Karjera Lietuvoje

2018 m. rugpjūtį tapo FK Trakai nariu. 
Jau pirmose žaistose rungtynėse pasižymėjo įvarčiu.
Po to sekė greitas „sėdimas“ ir prarado vietą starte. Po 2018 m. sezono su futbolininku buvo atsisveikinta.

## Išnašos

## Nuorodos
* 
* Career summary by sportbox.ru
Kalba (reikšmės)

**Kalba** gali reikšti:

* Kalba – lingvistinių ženklų sistema.
* Kalba (retorika) – viešas žodinis pasisakymas.
* Kalba (žurnalas) – bendrinės kalbos žurnalas, leistas 1930 m. Kaune, „Židinio“ priedas.
* Kalba (JAE) – miestas Jungtiniuose Arabų Emyratuose.
* Kalba SC – Jungtinių Arabų Emyratų futbolo klubas.
* Kalba Vilnius – savaitraštis, leistas LRT
Jurijus Zacharkivas

**Jurijus Zacharkivas** (*Юрій Романович Захарків*; g. 1996 m. kovo 21 d.) – Ukrainos futbolininkas, rungtyniaujantis puolėjo pozicijoje.

## Karjera
Gimė ir sportuoti pradėjo gimtame Ternopilyje. 

### FK Karpati
Vėliau persikėlė į Karpati Lʹvìv. Šiame klube pradėjo savo profesionalo karjerą, bet pagrindinėje komandoje neįsitvirtino.

### Ternopilis, Dnipro, Olimpik
Žaidė įvairiuose Ukrainos klubuose. (Ternopil, Dnipro-1, Olimpik Donecʹk.)

### FK Atlantas
2018 m. rugpjūtį tapo Klaipėdos „Atlanto“ nariu. A lygoje sužaidė aštuonerias rungtynes.

### Slovakijoje
2019 m. žaidė MFK Zemplín Michalovce klube. Buvo paskolintas FK Slavoj Trebišov.

### Chudžando klubas
2019 m. vasarą pasirašė sutartį su Tadžikijos aukščiausioje lygoje rungtyniaujančiu Chudžando klubu.

### FK Jelgava
2020 m. persikėlė į Latviją. Atstovavo „Jelgavos“ klubui.

### FK Lviv
Atstovavo „Lviv“ klubui. 

### FK Žetysu
2021 m. persikėlė į Kazachstaną ir priklausė FK Žetysu. Premjer lygoje nesužaidė nei vienerių rungtynių.

### FK Ahrobiznes
Tais pačias metais sugrįžo į Ukrainą ir atstovavo FK Ahrobiznes.

## Išnašos

## Nuorodos
* Transfermarkt
Jurijus Teterenka

**Jurijus Teterenka** (*Юрій Ігорович Тетеренко*; g. 1997 m. sausio 22 d.) – Ukrainos futbolininkas, rungtyniaujantis puolėjo pozicijoje.

## Karjera
### FK Volinʹ Lucʹk
Savo profesionalo karjerą pradėjo Lucko „Voluinės“ klube. 

Pirmas rungtynes elito divizione sužaidė 2016 m. rugpjūčio 13 d. rungtynėse prieš Zìrka. 

### FK Atlantas
2018 m. rugpjūtį tapo Klaipėdos „Atlanto“ nariu.

Rungtynėse 2018 m. spalio 4 d. prieš čempionų titulą ginančią FK Sūduva pelnė įvartį.

### FK Sluck
2019 m. atstovavo gudų FK Sluck.

### FK Volinʹ Lucʹk
2020 m. rungtyniavo Lucko „Voluinės“ klube.

### FK Tavria
2021 m. persikėlė į „Tavria“ klubą.

## Išnašos

## Nuorodos
* Transfermarkt
Aleksandras Žalys

**Aleksandras Žalys** (1951 m. spalio 26 d. Girininkuose, Šiaulių rajonas – 2018 m. rugpjūčio 20 d. Klaipėdoje) – Lietuvos pedagogas, poetas, literatūros kritikas.

## Biografija
1958–1962 m. mokėsi Girininkų pradinėje, 1962–1966 m. Raudėnų aštuonmetėje mokykloje, 1969 m. baigė Šiaulių 2-ąją internatinę mokyklą. 1969–1970 m. studijavo Vilniaus universiteto (VU) Filologijos fakultete, 1970 m. Šiaulių pedagoginio instituto Filologijos fakultete, 1971–1975 m. LSSR konservatorijos Klaipėdos fakultetuose – lietuvių kalbą ir literatūrą.

1975–1977 m. LSSR konservatorijos Klaipėdos fakultetų Lietuvių kalbos ir literatūros katedros dėstytojas. 1977–1980 m. VU Lietuvių literatūros katedros aspirantas, 1983 m. apgynė filologijos mokslų kandidato disertaciją. 1980–1984 m. Lietuvių kalbos ir literatūros katedros vyr. dėstytojas, 1984–1989 m. docentas, 1989–1990 m. Klaipėdos fakultetų mokslo prorektorius. Vienas iš aktyviausių Klaipėdos universiteto (KU) steigimo iniciatorių ir kūrėjų, išrinktas šio universiteto pirmojo Senato (1991–1993 m.) pirmininku. 1991–1997 m. KU Humanitarinio fakulteto Lietuvių literatūros katedros vedėjas, 1997–2006 m. Humanitarinių mokslų fakulteto dekanas.

Nuo 1992 m. Lietuvos rašytojų sąjungos narys.

LKP CK narys. Lietuvos Sąjūdžio I Seimo narys. 1998–2000 m. ir 2010–2011 m. Klaipėdos miesto tarybos narys.

Palaidotas Raudėnų kapinėse (Šiaulių rajonas).

## Bibliografija
Docentas yra knygos „Lietuvių baladė“ (1979) sudarytojas ir įvadinio straipsnio autorius, parašė „Lietuvių literatūrinė baladė“ (1988), „Gyvenimo metaforos ieškant“ (2001) ir kt. monografijas. Išleido eilėraščių rinkinius „Iš retų ir išblukusių tekstų“, „Laiškai“, „Pilis“.

## Įvertinimas
* 2000 m. Lietuvos nepriklausomybės medalis
* 2002 m. Ievos Simonaitytės literatūrinė premija, už literatūros kritikos straipsnių rinkinį „Gyvenimo metaforos ieškant“

## Šaltiniai
Bakšiškių ežeras

**Bakšiškių ežeras** – ežeras Lietuvoje, Vilkaviškio rajone, 9,5 km į pietryčius nuo Vištyčio miestelio. Ežero ilgis iš šiaurės vakarų į pietryčius – 0,14 km, plotis – iki 0,09 km. Altitudė 200,6 m. Krantai žemi, užpelkėję. Pakrantės kalvotos aukštomis kalvomis, apaugusios medžiais ir krūmynais. Per ežerą prateka V-1 upelis (Vyžainės intakas, Vištyčio ežero baseinas).

## Šaltiniai
Bartninkų ežeras

**Bartninkų ežeras** – ežeras Lietuvoje, Vilkaviškio rajone, Bartninkų miestelio pietrytiniame pakraštyje. Ežerėlio ilgis iš šiaurės į pietus – 0,09 km, plotis – iki 0,026 km. Altitudė 108 m. Krantai žemi, aplinkui plyti pievos, rytiniame krante auga miškelis. Ežeras nenutekantis, priklauso Aistos upės baseinui.

## Šaltiniai
Zapped

**Zapped. Stebuklinga programėlė** () – amerikiečių romantinė komedija, kuri pasirodė 2014 m. Režisierius Peter DeLuise.

## Siužetas

Vestuvių puotoje Zoja sako tostą, tačiau jos kalbą nutraukia šuo. Po vestuvių mamos naujas vyras ir įbroliai gyvena kartu. Merginą erzina nešvara, netvarka, chaosas. O dar naujoji mokykla lyg iš siaubo filmo. Po mokyklos ji grįžta į namus, kurie nusiaubti. Vonioje negali pabūti viena. Į jos kambarį atėjo Harvis, įbrolių šuo ir ji susirado programėlę "klausau ir vykdau". Iš pradžių telefoną paima šuo ir neša jį į vonią. Paskui išmanusis metamas pro langą ant palydovinės lėkštės. Kitą rytą mergina bando savo išmanųjį. Šuo komandų neklauso, bet štai paštininkas ir įbroliai klusniai vykdo visus paliepimus. Po kurio laiko Zoja perauklėja ir savo šeimynos vyrus ir mokykloje visi tampa pavyzdingi, tačiau tai veikia tik vyrus. Ir ne visai taip, kaip ji įsakydavo. Galiausiai, šokėjų palaikymo kapitonė pavagia iš Zojos telefoną ir galvoja užvaldyti visų vyrų dėmesį.

## Veikėjai
: *Aktorius – veikėjas*
* Zendaya : Zoey Stevens, pagrindinė veikėja.
* Chanelle Peloso : Rachel, Zojos geriausia draugė.
* Spencer Boldman : Jackson, 'vienišas vilkas', kuris domina Zoją.
* Emilia McCarthy : Taylor, šokėjų palaikymo komandos kapitonė, Zojos priešininkė kovoje dėl Džėksono dėmesio.
* Adam DiMarco : Adam Thompson, Zojios įbrolis, krepšininkas.
* Louriza Tronco : Yuki, Taylorės geriausia draugė, jos pakalikė ir mėgdžiotoja.
* Lucia Walters : Jeannie Stevens, Zojos mama.
* Aleks Paunovic : Ted Thompson, Zojios patėvis.
* William Ainscough : Ben Thompson, Zojos jauniausiasisįbrolis.
* Jedidiah Goodacre : Tripp, mokyklos nešvankuolis, nepasižymėjęs geromis manieromis.
* Connor Cowie : Zach Thompson, Zojos vidurinysis įbrolis (kulinaras).

## Šaltiniai

## Nuorodos
* IMDb svetainėje (anglų k.)
Sabah FK

**Baku „Sabah“** – Azerbaidžano futbolo klubas iš Baku.

## Istorija

2017 m. įkurtas klubas. Nors ištakos siekia 1967 m. Sabah, išvertus iš azerų kalbos, reiškia „Rytojus“.

2017–2018 m. sezone žaidė Pirmoje lygoje (II pakopa). Užėmė 5 vietą, bet buvo perkelti į Premjer lygą.

2018–2019 m. sezone debiutavo aukščiausioje šalies lygoje – Premjer lygoje. 2022–2023 m. sezone iškovojo antrą vietą. 

2025 m. iškovojo Azerbaidžano futbolo taurę. 2025 m. gegužės 31 d. finalo rungtynėse rezultatu 3-2, jau per pridėtąjį laiką, palaužė Qarabağ ir pirmą kartą klubo istorijoje iškovojo trofėjų.

### Rezultatai

## Pasiekimai

## Sezonai

|}
* Šaltiniai: 

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 
* išvykose dėvi balta apranga.
* Aprangų gamintoja – Nike firma.

## Lietuviai
*  Valdas Dambrauskas, vyr. treneris; (nuo 2025 m. birželio 20 d.) vyr. treneriu.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Planas 9 iš kosmoso

**Planas 9 iš kosmoso** () – 1959 m. režisieriaus Ed Wood fantastinis filmas. Ilgą laiką po išleidimo jis buvo menkai žinomas, kol 1980 m. filmų kritikai Harry Medved ir Michail Medved knygoje „The Golden Turkey Awards“ jam skyrė iškart du apdovanojimus – už blogiausią visų laikų režisierių ir blogiausią visų laikų filmą. Tai padėjo jam išpopuliarėti, šiuo metu „Plan 9 from Outer Space“ dažnai patenka į blogiausių visų laikų filmų sąrašus, yra žiūrimas pramogai kaip „toks blogas, kad net smagu“ filmas ().

Ed Wood taip pat prodiusavo, rašė scenarijų ir sukarpė. Filme paskutinį kartą matomas žymus aktorius Bela Lugosi. Iš tiesų „Plan 9 from Outer Space“ buvo pradėtas kurti jau po Lugosi mirties, tačiau Ed Wood turėjo kažkiek kitam filmui seniau filmuotų scenų, kurias sudėjo čia.

Siužetas pasakoja apie nežemiškas būtybes, kurios susirūpinusios, kad žmonės gali pagaminti Visatą sunaikinsiantį ginklą, sugalvoja „planą 9“: Žemėje prikelti lavonus. Šie turėtų arba sukelti pakankamai panikos ir nukreipti žmonių dėmesį nuo ginklo kūrimo bei priversti išklausyti ateivius, arba tiesiog sunaikinti žmoniją, bet kuriuo atveju išspręsdami problemą. 

Nors „Plan 9 from Outer Space“ buvo kuriamas kaip rimtas fantastinis filmas, žiūrovai jį dažniausiai žiūri kaip komediją. Pagrindinis humoro šaltinis yra ypatingai prasta jo kokybė. Pavyzdžiui, „ateivių erdvėlaivyje“ matoma vandentiekio įranga, paprastos kėdės naudotos kaip sėdynės lėktuvo kokpite, pirmojoje scenoje lėktuve lakūno aktorius akivaizdžiai skaito savo tekstą iš ant kelių padėtų užrašų, kapinėse antkapiai yra akivaizdūs drožliaplokštės maketai ir panašiai. Taip pat dažnai šaipomasi iš labai prastai parašytų dialogų ar užkadrinio balso, pvz., žymi frazė iš filmo yra „ateities įvykiai, kaip kad šie, paveiks jus ateityje“ ().

## Nuorodos

* Planas 9 iš kosmoso (YouTube svetainė, anglų k.)
Jono Basanavičiaus gimtoji sodyba-muziejus

**Jono Basanavičiaus gimtoji sodyba-muziejus** – muziejinis architektūros ir kraštovaizdžio kompleksas, esantis Vilkaviškio rajone, Bartninkų seniūnijoje, Ožkabalių kaime, apimantis daktaro, Lietuvos Respublikos patriarcho Jono Basanavičiaus gimtąją sodybą. Yra Ožkabalių kaimo pietuose, šalia Šiulės upelio, pasiekiamas kelio  atšaka.

Sodybą sudaro 1991–1998 m. atstatyti Jono Basanavičiaus gimtųjų namų statiniai (XIX a. II pusė).
* Namas – medinis, stačiakampio plano, 1 aukšto su pastoge ir rūsiu, dvišlaičiu šiaudiniu stogu; viduje įrengta ekspozicija;
* Klėtis – medinė, stačiakampio plano, 1 aukšto su įgilintu prieklėčiu, dvišlaičiu malksnų stogu;
* Karvidė – nedegtų molio plytų, stačiakampio plano, trijų patalpų, 1 aukšto su pastoge, dvišlaičiu malksnų stogu;
* Kluonas – medinis, dviejų galų, pailgo plano, 1 aukšto su atvira pastoge, dvišlaičiu šiaudų-nendrių stogu;
* Rūsys – stačiakampio plano, betoninių sienų, plokščiu sutapdintu stogu;
* Kiaulidė – tinkuota, stačiakampio plano, trijų patalpų, 1 aukšto su pastoge, dvišlaičiu malksnų stogu;
* Šulinys – šachtinis, cilindrinio tūrio, lauko akmens mūro rentiniu;
* Aliejinės pamatų liekanos – lauko akmenų mūro pamato liekanos.

Taip pat į kompleksą patenka Ožkabalių senosios kapinės, pažymėtos metaliniu kryžiumi, kurio postamente iškalta data „1898“, koplytstulpis (medinis dekoratyvinis stačiakampio formos stulpas, puoštas drožinėtu geometriniu ornamentu, viršuje koplytėlė su ornamentuotais lenktu stogeliu ir keturkampiu pagrindu bei trijomis skulptūromis: Švč. Mergele Marija, Rūpintojėliu ir Šv. Agota. Stulpas užsibaigia smaile su mediniu stilizuotu kryžiumi).

Greta sodybos yra 1989–1998 m. (Vitaliaus Stepulio iniciatyva) įveistas Lietuvos Tautinio atgimimo ąžuolynas, sudarytas iš 14 teminių giraičių: Sąjūdžio Seimo giraitė, Sąjūdžio seimo žiedas, Tautos atgimimo giraitė, Aukuro kalnas, Represijų aukų giraitė, Sausio 13-osios ir Medininkų aukų memorialas, Įžymių žmonių giraitė, Vilkaviškiečių giraitė, J. Basanavičiaus premijos laureatų giraitė, Knygnešių giraitė, Svečių giraitė, Tautos vienybės giraitė, Jaunimo giraitė, Vasario 16-osios nepriklausomybės akto signatarų giraitė, Kovo 11-osios nepriklausomybės atkūrimo akto signatarų giraitė ir Vardiniai ąžuolai Lietuvos Respublikos prezidentams.


Ožkabaliai. Basanavičiaus gimtinė.JPG|Namas
Ožkabaliai, Basanavičiaus giminės klėtis.JPG|Klėtis
Ožkabaliai. Basanavičiaus sodybos karvidė.JPG|Karvidė
Ožkabaliai. Basanavičiaus sodybos kiemas, šulinys, kluonas, karvidė.JPG|Sodybos kiemas: tiesiai – kluonas, kairėje – karvidė, per vidurį – šulinys
Ožkabaliai. J. Basanavičiaus ąžuolynas, 2.JPG|Ąžuolynas. Baltų giraitė
Ožkabaliai. Basanavičiaus sodybos ąžuolynas, 3.JPG|Glaustašakiai ąžuolai


## Šaltiniai
*
FM99

**FM99** − Lietuvos komercinė regioninė radijo stotis, transliacijas pradėjusi Alytuje 1993 m. sausio 6 dieną.
## Dažniai

## Laidų vedėjai
* Liudas Ramanauskas
* Eglė Malinauskienė
## Nuorodos
* Oficiali radijo stoties svetainė
* Tiesioginė transliacija
NK Šenčur

**Šenčuro NK** – Slovėnijos futbolo klubas iš Šenčuro.

## Istorija
Klubo ištakos siekia 1951 m. Atkūrus šalies nepriklausomybę žaidė žemesniuosiuose divizionuose. 

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia geltona apranga. 

## Išnašos

## Nuorodos
* Oficiali klubo svetainė
* Facebook paskyra
* Globalsportsarchive
Šenčūras

**Šenčūras** (, senesniuose šaltiniuose *Šentjur*,  arba *Sankt Georgen im Felde*) – miestas Slovėnijoje, centrinėje šalies dalyje, Krajinos regione; savivaldybės administracinis centras. Stovi Šv. Jurgio bažnyčia.

## Pavadinimo kilmė

Pirmą kartą rašytiniuose šaltiniuose buvo paminėta *de Sancto Georio* vietovė 1221 m.

Pats miesto pavadinimas kilęs iš slovėniško *šent Jur*, lietuviškai šventasis Jurgis. Vokiškai žinomas kaip *Sankt Georgen (im Felde)*.

## Istorija
Šenčūro apylinkėse gyventa jau nuo vėlyvosios antikos laikų. Archeologinių kasinėjimų metu rastas romėnų sarkofagas, datuojamas IV a. Viduramžių šaltiniuose Šenčūras minimas 1221 m. sąsajoje su riteriu Frydrichu iš Šenčūro (*Fridericus de Sancto Georio*).

## Sportas

### Futbolas
* NK Šenčur futbolo klubas.
* „Sport Park“ stadionas.

## Šaltiniai

## Nuorodos
* Šenčur at Geopedia
Veka

**Veka** (*Gallirallus australis*) – vištelinių (*Rallidae*) šeimos vekų genties paukštis. Tai negalintys skristi paukščiai. Šios rūšies paukščiai gyvena tik Naujojoje Zelandijoje. Vekos yra rudos, vištos dydžio. Jos maitinasi įvairiais bestuburiais ir vaisiais. Kiaušinius peri nuo rugpjūčio ir sausio, paprastai peri abu tėvai.

Patinai išauga iki 60 cm ūgio, patelės – iki 50 cm.

Žodis „veka“ yra kilęs iš maorių kalbos. Gentis *Rallus australis* pavadinta švedo Anders Erikson Sparrman 1789 m. Šiuos paukščius mokslininkas tyrinėjo keliaudamas su James Cook 1772–1775 m.

Vekos priskiriamos pažeidžiamų gyvūnų kategorijai.

## Šaltiniai
NK Ljubljana

**NK Ljubljana** – buvęs Slovėnijos futbolo klubas iš Liublianos.

## Istorija
Klubo ištakos siekia 1909 m. Jugoslavijos laikotarpiu buvo vienas iš Slovėnijos futbolo lyderių.

Atkūrus Slovėnijos nepriklausomybę žaidė elito divizione, bet turėjo finansinių problemų ir bankrutavo.

Išformuotas 2005 m.

## Garsesni žaidėjai
*  Primož Gliha
*  Željko Milinovič

## Išnašos

## Nuorodos
* Facebook paskyra
Horizon Zero Dawn

**Horizon Zero Dawn** – 2017 m. nuotykių ir veiksmo kompiuterinis žaidimas, išleistas „PlayStation 4“ konsolei. 2017 m. lapkričio 7 d. pasirodė žaidimo papildymas „The Frozen Wilds“.

Pagal svetainės *[[metacritic.com]]* suvestinę, žaidimą kritikai vidutiniškai įvertino 89/100 balų. Pasak leidėjo, žaidimas per pirmus pardavimo metus parduotas 7,6 mln. vienetų tiražu.

## Apie žaidimą
„Horizon Zero Dawn“ yra vieno žaidėjo žaidžiamas žaidimas, sukurtas olandų „Guerrilla Games“ studijos ir išleistas 2017 m. vasario 28 d. „Sony Interactive Entertainment“. Žaidimo veiksmas vyksta Žemės ateityje, kai technologinė apokalipsė sunaikino žmonių civilizaciją, po pasaulį siautėja laukinės mašinos (robotai), žmonės grįžo į pirmykštę gentinę santvarką. Žaidėjas iš trečiojo asmens perspektyvos valdo pagrindinę heroję Eiloi (*Aloy*), kuri „atviro pasaulio“ 3D aplinkoje kovoja su mašinomis. Eiloi ginkluota lanku ir ietimi. Ji žaidimo eigoje gali įgyti keletą šių ginklų skirtingomis galiomis ir keisti juos kovos eigoje. Nugalėjus mašiną iš jos Eloi renka įvairius technologinius resursus, kuriais gali meistruoti strėles, geresnius aksesuarus ir už juos pirkti naujus objektus žmonių gyvenvietėse (drabužius, ginklus, sveikatingumo ir atsparumo porcijas). Žaidimo pagrindinė istorija ir šalutinės misijos atskleidžiamos iš pokalbių su kitais veikėjais.  

Pasaulyje Eiloi gali judėti pėsčiomis ir joti ant suvaldytos mašinos. Žaidime yra RPG elementų − pagal sugebėjimų medį žaidėjas, kylant Eiloi patirties lygiui, gali pasirinkti jam parankias herojės savybes: galingesnes atakas, taiklumą ar geresnius sugebėjimus kovoti sėlinant. Eiloi kostiumai taip pat gali suteikti skirtingų pranašumų. Sveikatos rezervus Eiloi atstato randamomis žolelėmis, sumedžiotų gyvūnų mėsa. Žaidimo pasaulyje galima atrasti įvairių vietų, nuklysti į gyvenvietes, požemius, niekaip nesusijusius su pagrindinės istorijos eiga.
## Siužetas

Prie deivės Visų Motinos kalno įsikūrusioje *Nora* žmonių gentyje rastas vienišas kūdikis − mergaitė, kuri genties matriarchų buvo atiduota auklėti pašaliečiui Rostui. Rostas suteikė mergaitei Eiloi vardą. Kai Eiloi buvo maža mergaitė, ji netyčia įkrito į praeities „Metalo pasaulio“ požemius, kuriuose surado keistą įrenginį *Focus*, kuris, prikabintas prie smilkinio, jai pradėjo rodyti nežinomus ženklus, hologramas. Į „Metalo pasaulio“ požemius *Nora* genties žmonėms uždrausta įžengti ir rinkti iš ten objektus. Rostas norėjo atimti *Focus*, bet Eiloi jo neatidavė. Su *Focus* pagalba, kuris jai parodė robotų kelius, Eiloi išgelbėjo į pavojų patekusį genties berniuką ir Rostas įsitikino, kad įrenginys gali būti naudingas. Eiloi trokšta sužinoti, kodėl ji su Rostu vadinami pašaliečiais, kodėl *Nora* gentis jų šalinasi, nors jie gyvena šalia, kodėl ji bemotė. Rostas pažada, kad gentis jai tai atskleis, bet ji turi tapti labai puikia kare ir įrodyti savo sugebėjimus išbandymų turnyre, kad gentis pripažintų ją savo nare. Tuo metu, Eiloi brestant, laukinio pasaulio mašinos-robotai tampa vis agresyvesni.

## Išnašos

## Nuorodos
* Oficiali svetainė
* IGN resursai
AC Sparta Praha (moterys)

**Prahos „Sparta“ (moterys)** – Čekijos futbolo klubas iš Prahos. **AC Slavia Praha Ženy** rungtyniauja aukščiausioje šalies moterų futbolo lygoje ().

## Istorija

Moterų futbolo komanda susikūrė 1970 metais. Daugkartinė Čekoslovakijos čempionė. Nuo 1993 m. daugkartinės Čekijos čempionės.

Nuolatinės UEFA čempionių lygos dalyvės.

## Pasiekimai
; Čekija
* **Čekijos čempionės (21):** 1994–2002, 2005–2013, 2018, 2019, 2021.
* **Čekijos moterų futbolo taurės laimėtojos (10):** 2008, 2009, 2010, 2011, 2012, 2013, 2015, 2017, 2018, 2019

; Čekoslovakija
* **Čekoslovakijos čempionės (12):** 1976, 1977, 1978, 1980, 1981, 1982, 1984, 1985, 1986, 1989, 1990, 1991.

## Sezonai
; Pastarųjų metų sezonai

## Sudėtis
*Atnaujinta: [[2024]] m. [[vasario 23]] d.* 

 

## Garsesnės žaidėjos
*  Tereza Kožárová, puolėja

## Spalvinė gama

## Apranga

; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė 
* SOCCERWAY
* Globalsportsarchive
Didysis laukys

**Didysis laukys** (*Fulica gigantea*) – vandeninių vištų šeimos (*Rallidae*) neskraidantis paukštis, paplitęs Pietų Amerikos aukštikalnėse, Altiplano ežeruose.

Paukštis 48–64 cm ilgio, stambus (iš vandeninių vištų didesnė tik takahė). Visas kūnas juodas, kojos rausvos, snapas gelsvas, juodu galu. Suaugęs patinas sveria apie 2,7 kg, patelė – 2–2,4 kg. Lizdą suka vandens telkiniuose iš vandens augalų. Gyvena kolonijomis, aršiai gina savo valdas.

Didieji laukiai aptinkami visame Altiplane – Peru, Bolivijoje, Argentinoje, Čilėje. Vietiniai pavadinimai: , , .

## Šaltiniai
Tačanovskio kragas

**Tačanovskio kragas** (*Podiceps taczanowskii*) – kraginių (*Podicipedidae*) šeimos kragų genties paukštis. Tai negalintys skristi paukščiai. Šios rūšies paukščiai gyvena tik Chunino ežere, Anduose (Peru). Šiuo metu gyvena 250 individų.

## Aprašymas
Paukštis užauga iki 35 cm, turi tamsiai pilką karūną, kuri tęsiasi per pakaušį iki juodos nugaros. Prie veido apačios turi baltos spalvos plunksnas, kaklas ir apatinė kūno dalis – taip pat šviesi. Paukščio akys šviesiai raudonos. Suaugusiųjų galvos pusėje yra sidabrinės pilkos plunksnos, kurių neturi jaunikliai.

## Šaltiniai
NK Šmartno ob Paki

**NK NK Šmartno ob Paki** – buvęs Slovėnijos futbolo klubas iš Šmartno prie Pako.

## Istorija
Klubo ištakos siekia 1928 m.  Atkūrus Slovėnijos nepriklausomybę, varžėsi Trečioje lygoje. 1991–1992 m. sezone tapo MNZ Celje (III pakopa) nugalėtojais.

Nuo 1992–1993 m. sezono rungtyniavo Antroje lygoje (II). 2000–2001 m. sezone iškovojo antrąją vietą Antroje lygoje. 

Nuo 2001–2002 m. sezono varžėsi stipriausiame šalies futbolo divizione. Debiutantai liko devintoje vietoje. 2002–2003 m. sezone buvo ketvirti, o 2003–2004 m. turėjo finansinių problemų, galutinėje komandų rikiuotėje liko devintoje vietoje. Nesugebėjo licencijuotis 2004–2005 m. Pirmos lygos sezonui, tad žaidė Antroje lygoje, kur liko dvyliktoje vietoje. Išformuotas 2005 m.

## Pasiekimai
;  Slovėnijos futbolo taurė
* **Pusfinalis:** 2001–2002 m.

## Sezonai
; Pastarųjų metų sezonai

## Išnašos

## Nuorodos
* thefinalball.com svetainė
Aghorai

**Aghorai** ( – „bebaimių kelias“) – hinduizmo atšaka, kuriai priklauso šaivų asketai (sadhūs), praktikuojantys neortodoksines, tradicinei hindų moralei priešingas praktikas. Aghorai yra Šivos apraiškos Bhairavos garbintojai, besitikintys pasiekti išsilaisvinimą (mokšą) per kraštutinio nedualizmo išpažinimą, t. y., pripažįstant, kad bet kokios priešybės yra apgaulė. Aghorai nepripažįsta tradicinės hindų ortopraksijos ir atlieka, ortodoksinio hinduizmo požiūriu, tamsybines (*tamas*) praktikas.

Aghorų sadhūs, siekdami praktiškai įgyvendinti nedualizmą, atlieka praktikas, susijusias su įprastų tabu ir draudimų laužymu: jie įsikuria mirusiųjų deginimo vietose (*śmaśān*), kuriose, kaip tikima, pilna šmėklų (pišačų), tepasi kūną velionių pelenais, iš mirusiųjų kaukolių gaminasi gėrimo indus (kapalas), puošiasi kaulais, vartoja svaiginančias medžiagas (alkoholį, hašišą ir kt.), nepaiso padorios kalbos, mandagumo tradicijų, vaikšto nuogi ir panašiai; kartais netgi praktikuoja kanibalizmą. Pasak aghorų, visa tvarinija yra tobulasis Šiva, todėl atmesti kurį nors pasaulio atžvilgį tolygu atmesti visos pasaulio šventybės raišką ir Viešpaties tobulumą. Tikima, kad kiekvieno siela yra Šiva, tačiau dieviškumui atsiskleisti trukdo „aštuoni didieji pančiai“ (*aṣṭamahāpāśa*) – malonumai, pyktis, gobšumas, baimė, neapykanta, prieraišumas ir kt. Tokiomis drastiškomis praktikomis siekiama įveikti šiuos pančius, peržengti mirties baimę ir pasiekti sadašivos (*sadāśiva* „praamžiškojo Šivos“) būvą bei mokšą. Be Šivos Bhairavos aghorų teologijoje svarbūs ir kiti Šivos atspindžiai – Mahakala, Avadhutis, Vyrabhadra, jogos globėjas Datatrėja, taip pat Deivės apraiškos – ypač Tara, taip pat Dhūmavatė, Bagalamukhė, Bhairavė.

Aghorų praktikai negausiomis bendruomenėmis paplitę visoje Pietų Azijoje, paprastai laikosi slaptai. Vietos gyventojai gerbia aghorus, nes laiko, kad jie turi stebuklingų, gydomųjų galių, yra pasiekę didelį asketinį įkarštį (tapasą). Taip pat labai bijomasi užrūstinti aghorus ir būti jų prakeiktiems. Svarbiausi aghorų piligriminiai (jatra) traukos centrai yra Varanasyje, Hingladže (Baludžistanas), taip pat šaktizmo piligriminių centrų laidojimo vietos.

Aghorų mokymo kilmė neaiški – jie galimai išsivystė viduramžiais iš Kašmyro šaivų kapalikų bei vidurio Indijos kalamukhų. Visgi savo gurumi aghorai laiko XVII a. gyvenusį Babą Kynaramą.

## Šaltiniai
Neskraidantis paukštis

**Neskraidantys paukščiai** – paukščiai, evoliucijos metu praradę gebėjimą skristi. Yra išlikę apie 50 neskraidančių paukščių rūšių. Geriausiai iš jų žinomi pingvinai, afrikiniai stručiai, emu ir kiviai.

Pats mažiausias neskraidantis paukštis yra atlantizija (apie 12,5 cm dydžio), didžiausias, taip pat didžiausias paukštis bendrai – strutis (iki 2,7 m dydžio). Stručiai auginami kaip naminiai paukščiai dėl jų plunksnų, mėsos ir odos.

Dauguma naminių paukščių, kaip naminė višta ar naminė antis, ilgainiui prarado savo gebėjimą skristi, tačiau jų laukiniai giminaičiai bankivinė višta ir didžioji antis šį gebėjimą išlaikė. Naminis kalakutas prarado savo gebėjimą skristi dėl specialaus maitinimo – žmonės stengiasi juos išauginti kuo didesnius, tad šių paukščių sparnai nebegali pakelti jo svorio.

Daugelis skirtingų paukščių gebėjimą skraidyti, vykstant evoliucijai, prarado nepriklausomai. Taip pat būna ir atskiros paukščių, negalinčių skristi, šeimos, tarp jų ir dabar jau išnykusių plėšrūnų fororakinių šeimos paukščiai.

Įprastai neskraidantys paukščiai gyvena salose, kur jiems nereikia įveikti didelių atstumų ir nėra plėšrūnų pavojaus.

## Šaltiniai
Kakapo

**Kakapo** (*Strigops habroptila*) – stambių neskraidančių papūginių paukščių rūšis, sutinkama Naujojoje Zelandijoje.

Paukštis stambus, 58–64 cm dydžio, sveria 0,95–4 kg (vidutiniškai ~2 kg), patinai stambesni už pateles. Tai pati sunkiausia iš visų papūgų rūšių. Plunksnų danga samaninės spalvos, su juodais ir baltais raštais, aplink akis, kaklą, pilką šviesesnė, gelsva. Aplink pilkšvą snapą turi „ūsus“ – vibrisus, leidžiančius justi aplinką einant nuleidus galvą, tamsoje. Kojos pilkos. Kadangi kakapo – naktinis paukštis, jos regėjimas silpnas, bet labai gera uoslė. Balsas labai įvairus, garsus, šaižus. Jaunikliai gimsta su pilkšvų pūkų danga, apsiplunksnuoja po 70 dienų.

Kakapo ekologiškai užėmė nišą, kuri paprastai priklauso smulkiems žinduoliams, kadangi, išskyrus šikšnosparnius, Naujojoje Zelandijoje žinduolių nėra. Iki žmonių atsikraustymo paukštis gyveno įvairiose terpėse – miškuose (ypač kiparisinių dakridžių), kemsynuose, pakrantėse. Gerai bėgioja, laipo po medžius, gali nuo jų šokdama sklęsti. Minta įvairiais vaisiais, uogomis, šaknimis, sėklomis, stiebais, lapais.

Poravimosi laikotarpiu rengia tuoktuves, vyksta patinų kautynės. Patelė padeda 1–2 (rečiau 3) kiaušinius ir viena juos prižiūri. Jaunikliai išsirita po mėnesio, o lizdą palieka po 10–12 savaičių. Kakapo – labai ilgaamžis paukštis. Vidutiniškai išgyvena 58 metus, rekordiškai – apie 90.

Iki atsikraustant maoriams, kakapo buvo paplitusi visoje Naujojoje Zelandijoje. Vėliau šis paukštis pradėjo sparčiai nykti dėl medžioklės (mėsai ir odai), taip pat neskraidantį paukštį ir jo jauniklius lengvai sumedžiodavo maorių šunys bei įvisusios polinezinės žiurkės. Dar spartesnis kakapo nykimas prasidėjo atsikrausčius baltiesiems, kurie didelius salų plotus pavertė dirbamais laukais, atvežė dar šunų, kačių, žiurkių, šermuonėlių. Be to, šie paukščiai imti gaudyti į kolekcijas, zoologijos sodus, iškamšoms. XX a. vid. paukštis buvo beveik išnykęs tiek Šiaurės, tiek Pietų salose. Gamtininkai rūšį bandė gelbėti perkeldami į mažas saleles, toliau nuo atvežtinių plėšrūnų, tačiau ir ten jie palaipsniui įsiveisdavo. XX a. pab. pradėti nuoseklūs didžiosiose salose likusių kakapo perkėlimai į atrinktas mažas saleles, prieš tai išnaikinus jose gyvenusius užvežtinius plėšrūnus. 2018 m. buvo žinomi 149 kakapo individai, saugomi 3 salelėse – Venua Hau, Puke Nui (ties Pietų salos pietiniu galu) ir Hauturu (prie Šiaurės salos).

Pavadinimas *kākāpō* maorių kalba reiškia „naktinė papūga“.

## Šaltiniai
Ruslanas Maruška

**Ruslanas Maruška** (*Руслан Володимирович Марушка*; g. 1998 m. rugpjūčio 23 d.) – Ukrainos futbolininkas, rungtyniaujantis gynėjo pozicijoje.

## Karjera
Karpati Lʹvìv sistemoje išugdytas futbolininkas.

Lucko „Voluinė“ klube pradėjo savo profesionalo karjerą. Žaidė klube 2016/17 ir 2017/18 m. sezonuose.

2018 m. rugpjūtį tapo Klaipėdos „Atlanto“ nariu.

Nuo 2019 m. žaidė gimtinėje. Atstovavo „Ruch“ klubui, kuris dalyvavo Ukrainos Pirmoje lygoje.

Vėliau persikėlė į Haličo „Karpatų“ klubą ir žaidė 2020/21 m. sezone.

## Išnašos

## Nuorodos
* Transfermarkt
Martunas Abovianas

**Martunas Abovianas** (*Мартун Ашотович Абовян*; g. 1994 m. sausio 14 d.) – armėnų kilmės Rusijos futbolininkas, rungtyniaujantis gynėjo pozicijoje.

## Karjera
Maskvos „Lokomotyvo“ jaunimo sistemoje išugdytas futbolininkas.

Profesionalo karjerą pradėjo „Strogino“ klube.

2016–2018 m. žaidė „Riazanės“ klube.

2018 m. rugpjūtį tapo Klaipėdos „Atlanto“ nariu.

2019 m. pirmoje pusėje žaidė „Riazanės“ klube.

2019 m. persikėlė į Lenkiją ir atstovavo „Unijos“ klubui.

## Išnašos

## Nuorodos
* 

* Globalsportsarchive
Bruno Melessi

**Bruno Mauricio Lemiechevsky Melessi** (*Бруно Лемешевский*; g. 1994 m. kovo 4 d.) – baltarusių kilmės, Urugvajuje gimęs, Ispanijos futbolininkas, rungtyniaujantis puolėjo pozicijoje.

## Karjera
Nuo 2013 m. žaidė Ispanijos žemesniųjų divizionų komandose.

Pasakojama, kad baltarusiškų šaknų turintis futbolininkas į Gudiją vyko kaip turistas, o vėliau tėvonijoje susirado klubą. Atstovavo Mozyriaus „Slaviâ“.

2018 m. rugpjūtį tapo Klaipėdos „Atlanto“ nariu.
Jau pirmose rungtynėse pasižymėjo įvarčiu.

## Išnašos

## Nuorodos
* Soccerway
Osmusaro koplyčia

**Osmusaro Jėzaus koplyčia** (, ) – koplyčia, stovinti Estijos Osmusaro saloje, Baltijos jūroje. 

2014 m. kartu su kapinėmis paskelbta nacionaliniu kultūros paminklu. Koplyčia pastatyta iš vietinio klinties akmens, 12x7 m dydžio, su 10 m aukščio bokštu. Išlikę užkonservuoti statinio fragmentai. 

## Istorija

Pirmoji medinė koplyčia pastatyta Osmusaro uoste XVI  a. Dėl Osmusaro salos kasmetinio kilimo po 3 mm koplyčia šiuo metu stovi už 1,5 km į šiaurę nuo uosto.

1766 m. užbaigta mūrinė koplyčia.

1852 m. ant šventoriaus vartų stogelio buvo įtaisyta Martyno Liuterio, skaitančio Bibliją, skulptūra. Čia ji pateko iš britų sudužusio laivo.

1940 m. raudonarmiečiai išvarė iš salos septynias vietos šeimas. Ant koplyčios sienos įrengta atminimo lenta su šių šeimų narių vardais. Iki Antrojo pasaulinio karo saloje daugiausiai gyveno švedų.

Per karą koplyčia buvo smarkiai apgriauta, iki šių dienų išliko tik priekinis fasadas su bokštu. 1994 m. pašventinta buvusių gyventojų pastatyta nauja varpinė. 2011 m. koplyčios liekanos buvo užkonservuotos.

## Galerija


Osmussaare kabel5.jpg|Tarpukaryje
Osmussaare kabel 03.jpg|Liekanos 2003 m.
Osmussaar5.jpg|Iki konservavimo darbų
Osmussaar-kellatorn.JPG|Atstatymo darbai 2011 m.
Osmussaare kabelivaremed (1).JPG|Nuo *Kappelkärre* ežero pusės 
Mälestusmärk Osmussaare kalmistul.JPG|Saloje gyvenusių žmonių atminimo vieta


## Šaltiniai

## Nuorodos

* Objektai Osmusare
Durpynė

**Durpynė** – ežeras Lietuvoje, Vilkaviškio rajone, 5 km į pietryčius nuo Kudirkos Naumiesčio. Ežero ilgis iš vakarų į rytus – 0,26 km, plotis – iki 0,055 km. Altitudė 41 m. Krantai neaukšti, vietomis apaugę medžiais ir krūmais. Aplinkui plyti dirbami laukai. Vakaruose išteka Melbedžio upelis link Juodupės (Šešupės intakas). Kiek atokiau į šiaurę įsikūręs Daržininkų kaimas.

## Šaltiniai
Liviu Antal

**Liviu Antalis** (*Liviu Ion Antal*; g. 1989 m. birželio 2 d.) – Rumunijos futbolininkas, krašto saugas.

## Karjera
2015–2017 m. atstovavo Tel Avivo „Hapoel“, žaidusiame aukščiausioje Izraelio lygoje. Atstovavo klubui vos 16-oje lygos rungtynių ir pasižymėjo 2 įvarčiais. Klubas su juo nutraukė sutartį.

2017 m. vasarą tapo Vilniaus „Žalgirio“ nariu. Tapo vienu iš ekipos lyderių.

2020 m. rugsėjo mėn. pranešta, kad žaidėjui Tel Avivo „Hapoel“ klubas turi sumokėti ketvirčio milijono eurų kompensaciją už neteisėtai nutrauktą sutartį.

Nuo 2021 m. žaidė Arado "UTA". 2021 m. pranešta, kad žaidėjas tapo laisvuoju agentu. Per tą laiką Rumunijos Liga I pelnė penkis įvarčius.

2022 m. vasario mėn. sudarė sutartį su Vengrijos NBII (Antros lygos) „Haladas“ klubu, tačiau buvo paskolintas NBI (Pirmos lygos) Zalaegerszegi TE.

2022–2023 m. sezone atstovavo CS Mioveni. Sužaidė trisdešimt lygos rungtynių ir pelnė du įvarčius.

2023 m. liepos 4 d. pranešta, kad Liviu Antalis grįžo į FK Žalgiris.

2024 m. rugpjūčio 25 d. Marijampolės arenoje rumunas realizavo 11 metrų baudinį į „Sūduvos“ vartus ir tapo rezultatyviausiu visų laikų „A lygos“ legionieriumi, aplenkdamas Rafaelį Ledesma, pelniusi 63 įvarčius. Liviu Antalis „A lygoje“ pasižymėjo 64 kartus. 

2025 m. sausio 29 d. tapo žinoma, kad futbolininkas persikėlė į SCM Zalau klubą (Rumunija). Šis klubas žaidė Liga III (trečia pakopa).

2025 m. birželio 18 d. pranešta, kad nuomos pagrindais futbolininkas skolinamas FK Žalgiris. 2025 m. birželio 24 d. debiutavo A lygos rungtynėse prieš Kauno rajono FC Hegelmann. Futbolininkas susitikimą pradėjo kaip atsarginis, pasirodė po keitimo ir žaidė iki finalinio švilpuko. Minimalia persvara 1-0 nugalėjo varžovai.

2025 m. liepos 9 d. „Žalgirio“ klubas, 2025–2026 m. UEFA Čempionų lygos atrankos pirmojo etapo rungtynėse, namuose (FK „Žalgiris“ namų stadionas, Vilnius), rezultatu 2-0 nugalėjo Maltos čempionus Hamrun Spartans. Lietuvos čempionams įvarčius pelnė Liviu Antal ir Kassim Hadji.

2026 m. sausio 14 d. sutartis su Žalgiriu buvo pratęsta dar metams.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; su FK Žalgiris
: **[[A lyga|A lygos]] čempionas:** 2020, 2024 m.
: vicečempionas: 2017, 2018, 2019 m.

:  **Supertaurė:** 2020 m.

; Asmeniniai įvertinimai
* 2024 m. A lygos birželio mėn. geriausias žaidėjas.
* 2024 m. A lygos rugpjūčio mėn. geriausias žaidėjas.
* 2025 m. A lygos rugsėjo mėn. geriausias žaidėjas;
* 2025 m. A lygos spalio mėn. geriausias žaidėjas;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* fkzalgiris.lt
* romaniansoccer.ro
* lietuvosfutbolas.lt
* Globalsportsarchive
Guilherme Cioletti

**Giljermė Čioletis** (*Guilherme Cioletti Ferreira Silva*; g. 1994 m. kovo 30 d.) – Brazilijos vartininkas. Buvęs FK Jonava narys.

## Karjera
2018 m. pradžioje atvyko į Lietuvą. Atstovavo FK Jonava.
* 2018 m. 19 rungtynių; 28 praleisti įvarčiai.

## Šaltiniai

## Nuorodos
* alyga.lt svetainės duomenys  (lietuvių k.)
Lukas Paukštė

**Lukas Paukštė** (g. 1998 m. rugsėjo 25 d.) – Lietuvos futbolininkas, vartininkas. Jo brolis Marius Paukštė taip pat futbolininkas, vartininkas.

## Karjera
### FK Utenis Utenis
2015, 2016, 2017 m. sezonuose atstovavo Utenos Uteniui. Pagrindinėje komandoje pasirodė 16 rungtynių ir prasileido 31 įvartį.

### FK Atlantas
2018 m. pirmą sezono dalį praleido Klaipėdos „Atlante“. A lygoje sužaidė dvejas rungtynes.

### FK Jonava
2018 m. vasarą perėjo į „Jonavos“ klubą. A lygoje sužaidė ketverias rungtynes.

### FK Atlantas
2019 m. sezone vėl atstovavo Klaipėdos „Atlantui“. Jau pirmose A lygos rungtynėse stojo į vartus. Juos pavyko išsaugoti „sausus“.

### FK Riteriai
2020 m. rugpjūčio 7 d. pranešta, kad tapo „Riterių“ klubo nariu. 2020 m. rugsėjo 27 d. debiutavo A lygoje. Vartininkas žaidė rungtynėse prieš čempionų titulą gynusią Marijampolės „Sūduvą“. Riteriai šias rungtynes pralaimėjo rezultatu 1:7. Lukas net septynis kartus traukė kamuolį iš savo vartų. Antrą progą gavo 2020 m. spalio 28 d. rungtynėse prieš FK Panevėžys, kurios baigėsi lygiosiomis 1:1. Trečią progą gavo 2020 m. spalio 31 d. rungtynėse prieš FK Kauno Žalgiris, kurias riterių ekipa pralaimėjo 0:1. 2020 m. A lygoje Lukas Paukštė „Riterių“ klubo vartus gynė tris kartus ir praleido devynis įvarčius.

2021 m. liepos 23 d. rungtynėse prieš Telšių „Džiugą“, varžovų vartus gynė jo brolis Marius Paukštė. Šiose rungtynėse rezultatu 3:2 nugalėjo „riterių“ ekipa. 71 minutę Lukas Paukštė suklydo baudos aikštelėje, o vėliau prasižengė. Į riterių vartus buvo skirtas 11 metrų baudinys, kurį varžovais realizavo.

#### FA Šiauliai
2022 m. sausio mėn. pranešta, kad žaidėjais nuomos pagrindais keliasi į FA Šiauliai.

2022 m. kovo 6 d. debiutavo Šiaulių FA gretose A lygos rungtynėse prieš „Sūduvos“ klubą, kurios baigėsi nulinėmis lygiosiomis.

2022 m. rugpjūčio 20 d. rungtynėse prieš FC Džiugas vartininkas susidūrė su varžovu. Jam lūžo šonkauliai, o pastarieji pažeidė plautį. Vartininkas traumą patyrė paskutinėmis rungtynių akimikromis. Sustabdžius rungtynes, jos nebebuvo pratęstos.

### FA Šiauliai
2022 m. gruodžio pabaigoje tapo aišku, kad žaidėjas lieka FA Šiauliai ir atstovaus ekipai 2023 m. A lygoje.

2024 m. birželio mėn. tapo žinoma, kad dėl menisko problemų žaidėjui atlikta operacija.

2025 m. sausio 15 d. pranešta, kad pasirašyta nauja sutartis ir futbolininkas lieka Šiauliuose.

2025 m. gruodžio 18 d. oficialiai paskelbta, kad futbolininkas palieka Šiaulius.

### FC Hegelmann
2025 m. gruodžio 20 d. oficialiai pristatytas klubo naujokas.

2026 m. vasario 22 d. oficialiai debiutavo klube TOPLYGA rungtynėse prieš Gargždų Bangą. Susitikimą pradėjo startinėje sudėtyje ir žaidė iki finalinio švilpuko. Rungtynės baigėsi varžovų pergale rezultatu 2-0.

## Statistika
; A lygos statistika

Spalvų reikšmės: 
: rungtyniavo A lygoje;

## Taip pat skaitykite
* Marius Paukštė

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Miškinė veka

**Miškinė veka ** arba **miškinė vištelė ** (*Gallirallus sylvestris*) – neskraidantis vandeninių vištų (*Rallidae*) šeimos paukštis. Endeminis Lordo Hau salos paukštis.

## Išvaizda
Laukio dydžio. Patino kūno ilgis 34–42 cm, o svoris 410–780 (536) g, atstumas tarp sparnugalių yra 49–52 cm. Patelė yra smulkesnė: kūno ilgis 32–37 cm, svoris – 330–615 (456) g, o atstumas tarp sparnugalių – 47–49 cm . Plunksnų danga alyvuogių rudos spalvos, tik sparnai yra kaštoninės spalvos. Ilgas, lenktas snapas yra rausvai pilkas. Kojos tamsiai pilkos. Rainelė raudona.

## Paplitimas
Aptinkamas 600 km į rytus nuo Australijos nutolusioje Lordo Hau saloje.

## Biologija
Sėslus paukštis. Biotopas – subtropiniai miškai. Nuo ХIХ amžiaus vidurio miškinės vekos aptinkamos kalnuose, kur auga šakoti, samanoti medžiai. Kalnų papėdėse pastebimas Howea fosterana palmių miškuose .

Maisto ieško tarp lapų nuokritų. Minta kirmėlėmis, moliuskais ir kitais bestuburiais.

Monogamai, sudaro pastovias poras. Lizdus krauna sekliose daubose, tarp tankios žolės. Dėtyje 1 – 4 kiaušiniai. Po mėnesio išsirita juodais pūkais apaugę jaunikliai. Abu tėvai maitina jauniklius.

Gamtiniai priešai – pelėdos ir laukinės kiaulės.

## Apsaugos būklė
Pasaulinės gamtos apsaugos organizacijos duomenimis miškinė veka yra nykstanti rūšis. Populiacijoje yra 232 suaugę individai.

Pagrindinė populiacijos mažėjimo priežastis yra žiurkėms naikinti introdukuota Australinė liepsnotoji pelėda. 1970-ųjų viduryje buvo likę tik 30 individų. Pradėjus paukščius veisti nelaisvėje 2002 metais populiaciją sudarė jau 130 individų.

## Šaltiniai
Osmusaras

**Osmusaras** (, ) – Estijai priklausanti sala Baltijos jūros Suomijos įlankoje, už 7,5 km nuo žemyninės šalies dalies. Priklauso Lenės–Nigulos valsčiui Lenės apskrityje. Salos dydis yra 4,6x1,3 km, plotas siekia 4,8 km². 

## Istorija

Iki Antrojo pasaulinio karo saloje gyveno apie 130 žmonių, daugiausiai – Estijos švedų, kurių gyvenvietės čia buvo įkurtos prieš keletą šimtmečių. Po sovietų okupacijos gyventojai salą paliko, buvo įkurta karinė bazė. Salos švediškas pavadinimas siejamas su vikingų dievu Odinu, kuris, pasak legendos, palaidotas saloje. 

1996 m. visa sala paskelbta gamtos draustiniu. Paskutiniais metais Osmusare likę 2 nuolatiniai gyventojai. 

## Transportas, turizmas

Nuolatinio susisiekimo su žemynu nėra. Artimiausias uostas yra už 9 km į pietryčius, Dirhamio kaime, iš kurio motorlaiviu dažniausiai pasiekiamas Osmusaras. Per metus salą vasaromis aplanko apie 3 tūkst. žmonių.


Osmussaar 2001.jpg|Pakrantės klinčių atodanga
Osmusaare kagunurga klibumaastik.JPG|Žvirgždu nusėta teritorija
Osmusaare kagunurga maastik.JPG|Kadagynas
Osmussaar. 13.jpg|Seni kariniai įtvirtinimai
Chapel of Osmussaar. 01.jpg|Osmusaro koplyčia
Osmussaare tuletorn 2015.JPG|Švyturys


## Šaltiniai
Hienos šypsena

**Hienos šypsena** () – 1972 m. Italijoje sukurtas giallo filmas.

## Pagrindiniai aktoriai
: *Aktorius – vaidmuo*
* Jenny Tamburi – Nensė Tompson
* Silvano Tranquilli – Marko
* Rosalba Neri – Džijana
* Hiram Keller
* Dana Ghia
* Zora Gheorgieva
* Fabio Garriba

## Turinys

Po motinos savižudybės, jos 16-metė duktė Nensė, su kuria ji iki tol beveik nebendravo, atvyksta į šios namus Italijoje, kur gyvena patėvis Marko bei susipažįsta su motinos drauge fotografe Džijana. Dar viena buvusi motinos draugė sužadina įtarimus, kad Marko ir Džiana yra meilužiai, prisidėję prie jos motinos mirties. Nensė nusprendžia suartėti su kiekvienu iš jų, tokiu būdu galbūt išprovokuodama šiuos išsiduoti. Kai meilužiai supranta esą demaskuoti, jie apsvaigina merginą ir nori inscenizuoti dar vieną savižudybę, tačiau Džijana nusprendžia atsikratyti Marko, kad galėtų būti su Nense. Netrukus ji supranta klydusi: Nensė su iki tol jiems nežinomu draugu surinko pakankamai įrodymų apie Džijanos ir Marko kaltę dėl motinos (kurios šiai visiškai negaila) mirties, išgelbėjo Marko gyvybę ir dabar nori gauti pinigų už savo tylėjimą…
Melissa Satta

**Melisa Sata** (, g. 1986 m. vasario 7 d. Bostonas) – JAV gimusi Italijos TV laidų vedėja, modelis ir kino aktorė.

## Biografija
Jos tėvai kilę iš Sardinijos ir vaikystėje ji gyveno tiek šioje saloje, tiek JAV. Mokyklą baigė JAV, tačiau vėliau įsikūrė Italijoje. 2003m. dalyvavo keliuose grožio konkursuose, o nuo 2005 m. ėmė dirbti įvairiose televizijose laidų vedėja.

## Asmeninis gyvenimas
2006-11 m. Melisa susitikinėjo su futbolininku Christian Vieri.

2011 m. rudenį buvo paskelbta apie jos sužadėtuves su 45 metų amžiais verslininku Gianluca Vacchi. Tų pačių metų spalio mėnesį paparaciai ją užfiksavo su krepšininku Kobe Bryant, dėl to šis vos neišsiskyrė su savo žmona. 

2014 m. ji susilaukė sūnaus su futbolininku Kevin-Prince Boateng, už kurio 2016 m. ištekėjo.

## Šaltiniai

## Nuorodos

* IMDb profilis
Kokia nuostabi diena

**Kokia nuostabi diena** () – 2011 m. Italijoje sukurta komedija, pelningiausias metų filmas, tuo metų pasiekęs rekordines pajamas ir aplenkęs juostą „Gyvenimas yra gražus“.

## Pagrindiniai aktoriai
: *Aktorius – vaidmuo*
* Checco Zalone – Keko
* Rocco Papaleo – Keko tėvas Nikola
* Mehdi Mahdloo – Sufen
* Nabiha Akkari – Fara
* Ivano Marescolli – pulkininkas
* Luigi Luciano
* Anna Maria Del Piano
* Isabelle Adriani
* Anna Bellato

## Turinys

Keko visa gyvenimą svajojo tapti policininku, tačiau priverstas dirbti apsaugininku naktiniame klube. Po nepavykusio pokalbio policijoje, kuomet šio vėl nepriima į darbą, Keko sulaukia pasiūlymo dirbti Milano katedroje ir saugoti Madonos statulą. Tuo pačiu metu grupė arabai teroristai būtent šią skulptūrą pasirenka savo taikiniu. Jie pasiunčia jauną merginą Farą, kad ši susipažintų su Keko, įgytų jo palankumą ir įkalbėtų atnešti bombą prie saugomos skluptūros. Kvailokas apsauginis netrunka įsimylėti arabę merginą, o ši taip pat pradeda abejoti savo misijos teisingumu. 

## Apdovanojimai
* Nastro d’argento nominacijos – geriausia komedija; geriausias antrojo palno aktorius (R. Papaleo); geriausias prodiuseris, geriausia daina
Cėsių pilis

**Cėsių pilis** – viduramžių pilis, pastatyta Livonijos Ordino 1209 m. Stūkso Cėsių mieste, Latvijos šiaurinėje dalyje, Vidžemėje, vaizdingose apylinkėse ir įeina į Gaujos nacionalinio parko teritoriją, Gaujos upės kairiajame krante.

1239–1561 m. buvo įsikūręs Livonijos ordino magistras. XVI a. pilies gynybinė sistema buvo sutvirtinta, Cėsių pilis įgavo dabartinę formą. Livonijos ordino magistras Volteris fon Pletenbergas XVI a. viduryje pilį perstatė pagal to meto gynybinius reikalavimus – iškirto angas ugniasvaidžiams ginklams naudoti. Tuo metu buvo pastatyti ir apvalūs gynybiniai bokštai. 1577–1578 m. Livonijos karo metu pilies įtvirtinimai buvo apgriauti. 1703 m. per Šiaurės karą pilis gerokai nukentėjo.

Kiekvienais metais pilyje rengiamos „Viduramžių dienos“. Joje kasmet vyksta klasikinės muzikos festivaliai.

## Šaltiniai

## Nuorodos
* Oficiali svetainė
Chelychelynechen quassus

***Chelychelynechen quassus*** (taip pat anksčiau vadinta **didžiąja Kauai antimi**) – Antinių šeimos išnykęs neskraidantis paukštis. Tai buvo dideli, į antis panašūs paukščiai, kurie vystėsi Havajų salose (išskyrus Didžiąją salą). Šie paukščiai buvo aprašyti 1991 m., kai JAV mokslininkas Storrs Lovejoy Olson ištyrė 1976 m. rastas subfosilijas Kauai saloje. Paukščio liekanų buvo rasta ir netoli esančioje Makauvahi oloje.

Paukščio pavadinimas *Chelychelynechen* kildinamas iš graikiškų žodžių *chelys * („vėžlys“), *chelyne* („žandikaulis“) ir *chen* („antis“) dėl neįprasto snapo išvaizdos ir panašumo su vėžliu. Paukščio rostrumo forma beveik vienoda į aukštį ir plotį, su plačiu palataliniu paviršiumi. Šių skirtingų gyvūnų maisto paėmimo organų panašumas yra konvergentiškas, susijęs su prisitaikymu prie mitybos augalais. Epitetas  („sudaužytas“) nurodo rūšies fragmentiškumą tipų klasifikacijoje.

## Šaltiniai
Virdžinija (PAR)

**Virdžinija** () – miestas Pietų Afrikos Respublikoje, Fristeite, į pietryčius nuo Velkomo, prie Johanesburgo–Blumfonteino geležinkelio ir Sando upės. Svarbus aukso gavybos centras. Taip pat kasama urano rūda, vystoma chemijos pramonė. Apylinkėse auginami kukurūzai, laikomi galvijai.

88,7 % gyventojų – negrai (daugiausia basotai ir kosai).

## Istorija

1890 m. vietovę Virdžinija pavadino čia dirbę iš Virdžinijos valstijos kilę geležinkeliečiai. 1949 m. įkurta aukso kasėjų gyvenvietė. 1988 ir 1994 m. Virdžiniją ir apylinkes siaubė potvyniai.

## Šaltiniai
Johanas Slevogtas

**Johannas Benediktas Balduinas Slevogtas (Zlefogtas)** (; 1847 m. rugpjūčio 17 d. Kelmėje, Kauno gubernija, Rusijos imperija – 1910 m. gruodžio 19 d. Batoje (,  – išnykęs dvaras prie Vainiaudos), Kuršo gubernija, Rusijos imperija) – liuteronų dvasininkas ir lepidopterologas.

## Biografija
Vaikystę praleido Liepojoje, kurioje tėvas dirbo laivų projektuotoju. Baigęs miesto Nikolajaus gimnaziją, 1868–70 m. dirbo namų mokytoju Verpenos dvare. Studijavo teologiją Dorpato universitete, kurį 
1875 m. baigė kandidato laipsniu. 

Vienerius metus stažavosi Sankt Peterburgo evangelikų konsistorijoje pas pastorių Fehrmanną. Vėliau praktikavosi pas pastorių Jiurgenseną Charkove, kartu dirbdamas religijos pradmenų mokytoju vietinėje parapijinėje mokykloje. 1877–1878 m. mokytojavo Skaistkalnėje, po to Semgalėje (prie Jelgavos) tarnavo adjunktu pas pastorių Konradi. 1880 m. buvo paskirtas Codės (prie Bauskės) bažnyčios pastoriumi, šioje vietovėje sielovados veiklą vystė dvejus metus. Galiausiai su šeima apsigyveno Batoje, kur aptarnavo mažytę evangelikų parapiją. Kartu su žmona užaugino keturis sūnus (vienintelė duktė mirė kūdikystėje).

Dar vaikystėje domėjosi drugiais, buvo surinkęs jų kolekciją. Moksliškai vabzdžius pradėjo tyrinėti nuo 1894 m. Savo tyrimų rezultatus skelbė „Societas Entomologica“, „Insektenbörse“, „Horae Societatis Entomologicae Rossicae“, „Zeitschrift f. wiss. Insektenbiologie“ ir kt. žurnaluose. Apie Baltijos kraštų – Estijos, Latvijos, Rytprūsių ir Lietuvos – makrodrugius išspausdino du stambius darbus (tai buvo ir vieni pirmųjų lietuviškų drugių tyrimai). Neturėdamas po ranka mokslinės literatūros ir biologinio išsilavinimo, savo darbuose neišvengė klaidų, už ką buvo kritikuojamas. Tai nesutrukdė jam įstoti į *Rusijos entomologų draugiją* Sankt Peterburge ir tapti *Entomologų ratelio* Karaliaučiuje nariu korespondentu.   

## Bibliografija
* Die Großschmetterlinge Kurlands mit Berücksichtigung Kownos, Livlands und Estlands. – Mitau: 1902
* Die Großfalter (Macrolepidoptera) Kurlands, Livlands, Estlands u. Ostpreußens mit besonderer Berücksichtigung ihrer Biologie u. Verbreitung. – Riga: Häcker, 1910

## Šaltiniai
*  Slevogt, Johann Benedikt Balduin // Baltisches Biographisches Lexikon digital
* Neues vom Tage. (Nekrologas) // Deutsche Entomologische National-Bibliothek Nr. 4. / Berlin, den 15. Februar 1911, S. 31-32